ইসি সচিবালয় সূত্রে জানা যায়, আগামী রবিবার নির্বাচন কমিশনের সভায় সংসদ নির্বাচনে রাজনৈতিক দল ও প্রার্থীদের জন্য আচরণ বিধিমালা এবং স্বতন্ত্র প্রার্থী (প্রার্থিতার পক্ষে সমর্থন যাচাই) বিধিমালা সংশোধনসহ নির্বাচনের তফসিল নিয়ে আলোচনা হতে পারে। এরপর ১ নভেম্বর এ বিষয়ে রাষ্ট্রপতির সঙ্গে কমিশনের সাক্ষাৎ করার সম্ভাবনা আছে। সে সাক্ষাতের পর তফসিল ঘোষণা করা হতে পারে ৪ থেকে ৭ নভেম্বরের মধ্যে। আসন্ন নির্বাচনে ৪০ হাজার ভোটকেন্দ্রের জন্য প্রায় সাড়ে সাত লাখ ভোটগ্রহণ কর্মকর্তার তালিকা ৮ নভেম্বরের মধ্যে প্রস্তুত করবে ইসি।